|  |
| --- |
|  |
| Drage učenke, dragi učenci, spoštovani starši, lepo pozdravljeni!Hvala za nekaj vzpodbudnih besed. Ja, sem nekako čutil, da mora biti snovi ravno prav, saj na družbenih omrežjih berem kritike, da nekateri starši enostavno ne zmorejo tempa, ki se jim je spremenil čez noč, saj je zraven vseh obveznosti, ki jih imajo, potrebno zdaj tudi pomagati svojim otrokom pri učenju. Žalostno je, ko bereš, da se starši zaradi tega zelo sekirajo ali govorijo čez učitelje, ker so jim posredovali preveč snovi.Starši, če je potrebno, prosim, prilagodite obseg učne snovi in način dela svojemu otroku, saj prav vi veste, koliko v danem trenutku zmorete vi in vaš otrok. Dopustite mu možnost, da bo čim bolj samostojen in ustvarjalen. Tudi, če bo kdaj kaj narejeno narobe ali pa NE BO narejeno. Ko se vrnemo v šolske klopi, bomo tako ali tako določene pomembne učne snovi ponovili skupaj.Učenci, učenje naj vam bo v zabavo in mu namenjajte ravno prav časa, saj vam mora ostati še dovolj časa za igro, druženje z domačimi in pomoč v gospodinjstvu. Zunaj so krasni dnevi, zato jih izkoristite za sprehode v naravi skupaj s starši ali gibanje na domačem dvorišču. Sprašujete me tudi glede **bralne značke**, ker so knjižnice zaprte. Ste me prehiteli, ker sem vam ravno danes hotel napisati glede tega. Otroci lahko za bralno značko berejo tudi knjige, ki niso na seznamu, in jih po dogovorjenem vzorcu napišejo na list papirja ali v zvezek za SLJ (na stran za književnost). Prav tako velja za pesmice. Na internetu najdete veliko primernih pesmic. Naj si otrok izbere tiste, ki so mu najbolj všeč. Ko se vrnemo v šolo, bomo narejeno skupaj pregledali. Učenci, zelo bom vesel kakšne vaše fotografije iz časa učenja, preživljanja prostega časa ali fotografije kakšnega izdelka (tudi lahko takega, ki ni po »šolskem« programu).**Zelo vas pogrešam!**Starši, še vedno si želim vaših povratnih informacij (od nekaterih sem jo že dobil) glede poteka, vsebine in količine gradiva, morebitnih težav… Lahko tudi kaj predlagate…Razmere so nas čez noč pahnile v nekaj, česar nihče ni vajen. Prav vsi se bomo danim razmeram morali prilagoditi, zato se ne obremenjujte preveč, če kdaj kaj ne bo po pravilih, ki smo jih bili vajeni od prej.Ostanite zdravi in predvsem optimistični!Dragi učenci in starši, želim vam vse dobro! Lep pozdrav, učitelj Bruno |
|  |